LĪGUMS NR.__________

  Rīgā									Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments, turpmāk - Pasūtītājs, [..], no vienas puses, un 
SIA “RoadLat”, reģistrācijas Nr. 40103958054, turpmāk - Izpildītājs, [..], no otras puses, abi kopā saukti – Puses, saskaņā ar 2024.gada 21.jūnijā noslēgto Vispārīgo vienošanos Nr.AMD-24-3408-lī, turpmāk – Vispārīgā vienošanās, un Izpildītāja 2024.gada 1.jūlijā iesniegto Piedāvājumu, izsakot savu brīvo gribu, bez viltus, maldības vai spaidiem, noslēdz savā starpā šādu līgumu, turpmāk - Līgums:

1. Definīcijas
Līgumā lietotajiem terminiem ir normatīvajos aktos piešķirtā nozīme, ja šajā sadaļā nav noteikts savādāk:
1.1. Apakšuzņēmēji – personas ar kurām Izpildītājs ir stājies līgumiskās attiecībās, lai nodrošinātu ar Līgumu uzņemto saistību izpildi.
1.2. Būvdarbu līgums – Pasūtītāja līgums ar trešo personu par Līgumā uzraugāmo būvdarbu veikšanu.
1.3. Būvuzraugs – būvspeciālists, kurš veic normatīvajos aktos un Līgumā noteiktās būvuzrauga funkcijas būvdarbu veikšanas laikā.
1.4. Darbi – Būvuzraudzība “Pulkveža Brieža ielas seguma atjaunošana posmā no Hanzas ielas līdz Elizabetes ielai” izbūvei atbilstoši defekta aktam, Līgumam, darbu daudzumu un izmaksu sarakstam, Izpildītāja piedāvājumam, Būvdarbu līgumam un spēkā esošajiem normatīvajiem aktiem.
1.5.  Iepirkums - atklāts konkurss “Vispārīgā vienošanās Rīgas valstspilsētas ielu izbūves, pārbūves un seguma atjaunošanas būvuzraudzībai”, identifikācijas Nr. CAIP 2024/39.
1.6. Satiksmes organizācijas shēma – normatīvajos aktos noteiktajā kārtībā Izpildītāja izstrādāts un saskaņots dokuments (darba vietas aprīkojuma shēma saskaņā ar  Ministru kabineta 2001.gada 2.oktobra noteikumiem Nr.421 “Noteikumi par darba vietu aprīkošanu uz ceļiem”), kurš paredz Darbu veikšanas laikā nepieciešamos satiksmes organizēšanas pasākumus, kā arī satiksmes organizēšanai pielietojamos Satiksmes organizācijas tehniskos līdzekļus.
1.7. Satiksmes organizācijas tehniskie līdzekļi – ceļa zīmes, luksofori, signālstabiņi, aizsargbarjeras, gājēju barjeras, vertikālie un horizontālie ielu apzīmējumi un citi tehniskie līdzekļi.
1.8. Būvnormatīvs – Ministru kabineta 2014.gada 14.oktobra noteikumi Nr.633 “Autoceļu un ielu būvnoteikumi”.
1.9. Vispārīgie būvnoteikumi – Ministru kabineta 2014.gada 19.augusta noteikumi Nr.500 “Vispārīgie būvnoteikumi”.

2. [bookmark: _Toc436919598][bookmark: _Toc427136181][bookmark: _Toc373489520][bookmark: _Toc219693313][bookmark: _Toc373489521]Līguma priekšmets
2.1. Pasūtītājs pasūta un Izpildītājs apņemas veikt Darbus ar Līgumu, tā pielikumu Nr.1 “Būvuzraudzības darba uzdevums” un Izpildītāja piedāvājumu (Līguma pielikums Nr.2 “Darbu daudzumu un izmaksu saraksts”) Būvuzraudzība “Pulkveža Brieža ielas seguma atjaunošana posmā no Hanzas ielas līdz Elizabetes ielai” (turpmāk – Objekts).
2.2. Atbildīgā persona, kura Pasūtītāja vārdā veic Darbus Objektā ir [..].
2.3. Pasūtītāja pārstāvis, kurš Pasūtītāja vārdā veic Līguma izpildes kontroli ir Pasūtītāja [..]. Saziņai ar Pasūtītāju Izpildītājs izmanto vienlaicīgi arī Pasūtītāja e-pasta adresi: amd@riga.lv.
3. Līguma summa un samaksas kārtība
3.1. Līguma summa ir  21 443,80 euro (divdesmit viens tūkstotis četri simti četrdesmit trīs euro un 80 centi), pievienotās vērtības nodoklis (turpmāk – PVN) 21% (divdesmit viena procenta) apmērā ir 4 503,20 euro (četri tūkstoši pieci simti trīs euro un 20 centi). Līguma summa, ieskaitot PVN, ir 25 947,00 euro (divdesmit pieci tūkstoši deviņi simti četrdesmit septiņi euro un 00 centi).
3.2. Līguma summa sastāv no:
3.2.1. samaksas par būvuzraudzību 18 651,00 euro (astoņpadsmit tūkstoši seši simti piecdesmit viens euro un 00 centi) apmērā, PVN 21% apmērā ir 3 916,71 euro (trīs tūkstoši deviņi simti sešpadsmit euro un 71 cents), kopā 22 567,71 euro (divdesmit divi tūkstoši pieci simti sešdesmit septiņi euro un 71 cents) atbilstoši Līguma pielikuma Nr.2 “Darbu daudzumu uz izmaksu saraksts” izmaksu pozīcijām;
3.2.2. samaksas par laboratoriskajām pārbaudēm 2 792,80 euro (divi tūkstoši septiņi simti deviņdesmit divi euro un 80 centi) apmērā, PVN 21% apmērā ir 586,49 euro (pieci simti astoņdesmit seši euro un 49 centi), kopā 3 379,29 euro (trīs tūkstoši trīs simti septiņdesmit deviņi euro un 29 centi), kas ir izmaksājama atbilstoši faktiski paveiktajam apjomam saskaņā ar Līguma pielikumā Nr.2 “Darbu daudzumu uz izmaksu saraksts” izmaksu pozīcijām un to sadalījumam.
3.3. [bookmark: _Ref512592506]Samaksas kārtība par veiktajiem Darbiem: 
3.3.1. Līguma 3.2.punktā minētā summa tiek samaksāta 30 (trīsdesmit) kalendāro dienu laikā pēc Objekta nodošanas ekspluatācijā/atzīmes par būvdarbu pabeigšanu saņemšanas Objektā (ja tādu paredz normatīvie akti), abpusēja darbu nodošanas-pieņemšanas akta parakstīšanas un rēķina saņemšanas no Izpildītāja dienas, kas iesniegts Līguma 3.12.punktā noteiktajā kārtībā
3.4.  Objekta būvdarbu apjoma izmaiņas neietekmē Darbu izmaksas.3.5. Ja Darbu laiks pārsniedz Līguma 4.1. punktā norādīto būvdarbu izpildes termiņu, kurā netiek ieskaitīts būvdarbos noteiktā tehnoloģiskā pārtraukuma laiks un būvdarbu apturēšanas laiks:
[bookmark: _Ref512592254]3.5.1. par Darbu veikšanu pirmajās 14 (četrpadsmit) dienās (neskaitot tehnoloģiskā pārtraukuma un būvdarbu apturēšanas laiku ), Pasūtītājs samaksu par nostrādātajām dienām neveic;
[bookmark: _Ref512592461]3.5.2. ja Darbi nav pabeigti Līguma 4.1.punktā norādītajā būvdarbu izpildes termiņā un Pasūtītājs uzdod Izpildītājam veikt papildu Darbus pēc Līguma 3.5.1. punktā minētā termiņa, Pasūtītājs veic papildus apmaksu par Izpildītāja kvalitatīvi veiktajiem Darbiem sākot ar nākamo dienu pēc Līguma 3.5.1. punktā noteiktā termiņa beigām. Darbu papildus apmaksas apmērs tiek aprēķināts 1/(sākotnējais dienu skaits) apmērā no Līguma 3.2.1.punktā norādītās summas, neieskaitot dienas, kad tiek noteikts tehnoloģiskais pārtraukums vai darbu veikšana Objektā ir apturēta. Šādā gadījumā Puses slēdz vienošanos pie Līguma.
3.5.3. samaksu Līguma 3.5.2.punktā norādītajā gadījumā Pasūtītājs veic 30 (trīsdesmit) kalendāro dienu laikā no ikmēneša Darbu nodošanas-pieņemšanas akta abpusējas parakstīšanas un rēķina saņemšanas no Izpildītāja dienas, kas iesniegts Līguma 3.12.punktā noteiktajā kārtībā, ieturot no izmaksājamas summas 10 (desmit) %.
3.5.4. saskaņā ar Līguma 3.5.3.punktu ieturēta summa tiek samaksāta 30 (trīsdesmit) kalendāro dienu laikā pēc Objekta nodošanas ekspluatācijā vai Darbu pabeigšanas objektā (seguma atjaunošanas objektos), abpusēja darbu nodošanas-pieņemšanas akta parakstīšanas un rēķina saņemšanas no Izpildītāja dienas, kas iesniegts Līguma 3.12.punktā noteiktajā kārtībā.
3.6. Ja Būvdarbu līgums tiek izbeigts pirms termiņa no Izpildītāja neatkarīgu iemeslu dēļ un faktiskais Objekta būvdarbu laiks ir mazāks kā Būvdarbu līgumā noteiktais termiņš, un Darbi Objektā netiek turpināti, Pasūtītājs samaksu Izpildītājam par Darbiem veic proporcionāli Pasūtītāja pieņemtajiem būvdarbiem Objektā 30 (trīsdesmit) kalendāro dienu laikā pēc Darbu nodošanas-pieņemšanas akta abpusējas parakstīšanas un rēķina saņemšanas dienas, kas iesniegts Līguma 3.12.punktā norādītajā kārtībā.
3.7. Ja Objekta būvdarbu izpildei tiek noteikts tehnoloģiskais pārtraukums (būvdarbi netiek veikti) un Darbi Objektā netiek veikti, samaksu, kas nepārsniedz 90 (deviņdesmit) % no Līguma summas, Pasūtītājs veic proporcionāli Pasūtītāja pieņemtajiem būvdarbiem Objektā 30 (trīsdesmit) kalendāro dienu laikā pēc akta par tehnoloģisko pārtraukumu abpusējas parakstīšanas dienas un rēķina saņemšanas, kas iesniegts Līguma 3.12.punktā norādītajā kārtībā.
3.8. Nosakot samaksas kārtību un apmēru, tiek ņemti vērā Līguma 3.6. un 3.7.punktu nosacījumi, kā arī ieturēti aprēķinātie līgumsodi, ja tādi Izpildītājam ir aprēķināti saskaņā ar Līguma noteikumiem.
3.9. Visi maksājumi tiek veikti ar pārskaitījumu uz Līgumā norādīto Izpildītāja maksājumu kontu.
3.10. Līgumā paredzētos maksājumus veic Rīgas valstpilsētas pašvaldības Finanšu departaments. Noformējot elektronisko rēķinu, Izpildītājs tajā norāda šādu informāciju:
Pakalpojuma saņēmējs: Rīgas valstspilsētas pašvaldība
Adrese: Rātslaukums 1, Rīga, LV-1050
NMR kods: 90011524360
PVN reģ.Nr.:LV90011524360
Banka: Luminor Bank AS Latvijas filiāle
Bankas kods: RIKOLV2X
Konts: LV84RIKO0020100001130
RD iestāde: Rīgas valstspilsētas pašvaldības Ārtelpas un mobilitātes departaments
RD iestādes adrese: Ģertrūdes iela 36, Rīga, LV-1011
RD iestādes kods: 213
3.11. Maksājumi tiek veikti pēc tam, kad Izpildītājs iesniedzis rēķinu Līguma 3.12.punktā noteiktajā kārtībā un citus Līgumā noteiktos nepieciešamos dokumentus vai arī iestājies kāds cits Līgumā minētais nosacījums. 
3.12. Rēķina formāts un iesniegšanas kārtība:
3.12.1. Izpildītājs sagatavo grāmatvedības attaisnojuma dokumentus elektroniskā formātā (turpmāk – elektronisks rēķins) atbilstoši Rīgas valstspilsētas pašvaldības portālā www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu.
3.12.2. Elektroniskos rēķinus apmaksai Izpildītājs iesniedz Pasūtītājam, izvēloties  vienu no šādiem rēķina piegādes kanāliem:
3.12.2.1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
3.12.2.2. augšupielādē rēķinu failus portālā www.eriga.lv atbilstoši portālā www.eriga.lv sadaļā “Rēķinu iesniegšana” norādītajai informācijai par failu augšupielādi XML formātā;
3.12.2.3. izmanto manuālu rēķina informācijas ievades Web formu portālā http://www.eriga.lv sadaļā “Rēķinu iesniegšana” .
3.12.3. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
3.13. Apmaksas termiņu skaita no dienas, kad Izpildītājs, atbilstoši Rīgas valstspilsētas pašvaldības portālā www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
3.14. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
3.15. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

4. Termiņi
4.1. Darbi jāuzsāk nākamajā dienā pēc Pasūtītāja rakstiska paziņojuma par finansējuma darbu izpildei pieejamību un jāveic visā būvdarbu periodā līdz Objekta nodošanai ekspluatācijā vai līdz Darbu pabeigšanai Objektā, gadījumā ja normatīvais regulējums neparedz būvvaldes iesaisti. Provizoriskais būvdarbu izpildes termiņš – 30 (trīsdesmit) kalendārās dienas.
4.2. Izpildītājam nekavējoties pēc Darbu veikšanas plāna/projekta (turpmāk – DVP) saņemšanas no Būvdarbu līguma izpildītāja jāpārbauda un jāsaskaņo DVP vai nepieciešamības gadījumā jāuzdod Būvdarbu līguma izpildītājam veikt DVP precizēšanu.
4.3. Izpildītājam 3 (trīs) darba dienu laikā vai citā Pušu saskaņotā termiņā, no Līguma parakstīšanas vai Būvuzrauga maiņas gadījumā – 3 (trīs) darba dienu laikā vai citā Pušu saskaņotā termiņā, no Pasūtītāja saskaņojuma saņemšanas dienas, jāiesniedz Pasūtītājam nepieciešamā dokumentācija, ja attiecināms:
4.3.1. Būvuzraudzības civiltiesiskās apdrošināšanas polise un apdrošinātāja apliecinājums, ka polise attiecas uz konkrēto Objektu;
4.3.2. Izpildītāja rīkojums par Būvuzrauga norīkošanu;
4.3.3. Darbu plāns, kas ietver testēšanas paraugu noņemšanu, kvalitātes novērtēšanas pasākumus, kontroles izbraukumus un citu informāciju atbilstoši Vispārīgo būvnoteikumu prasībām;
4.3.4. saskaņotais Būvdarbu līguma izpildītāja DVP.
4.4. Ja Pasūtītājs ir konstatējis, ka Līguma 4.3.punktā minētajos dokumentos jāveic labojumi, tad Izpildītājam ne vēlāk kā 1 (vienas) darba dienas laikā no Pasūtītāja pieprasījuma saņemšanas dienas jāiesniedz labotie dokumenti.
4.5. Ja Līgumā noteiktais būvdarbu izpildes termiņš ir garāks par 2 (diviem) kalendārajiem mēnešiem no sākotnēji paredzētā būvdarbu izpildes termiņa, Būvuzraugs, sākot ar 2. (otro) kalendāro mēnesi 5 (piecu) darba dienu laikā pēc kalendārā mēneša beigām, iesniedz:
4.5.1. Būvdarbu līguma izpildītāja precizētu būvdarbu kalendāro grafiku;
4.5.2. precizētu Darba plānu.
4.6. Pasūtītājs var noteikt būvdarbu tehnoloģisko pārtraukumu, kura laikā būvdarbi Objektā un Darbi Objektā netiek veikti.
4.7. Darbu nodošana-pieņemšana:
4.7.1. Pēc visu Līguma 2.1.punktā norādīto darbu pabeigšanas, tiek sastādīts Darbu pabeigšanas akts.
4.7.2. Izpildītājam 10 (desmit) darba dienu laikā pēc abpusējas Darbu pabeigšanas akta parakstīšanas ir jāiesniedz Pasūtītājam veikto Darbu izpilddokumentācija un nodošanas – pieņemšanas akts. Izpildītājs nodošanas – pieņemšanas aktā norāda darbu veidu, darbu daudzumu.
4.7.3. Pasūtītājs pēc nodošanas – pieņemšanas akta saņemšanas 10 (desmit) darba dienu laikā pārbauda nodošanas – pieņemšanas aktā norādītās informācijas atbilstību faktiski paveiktajam, izmaksu atbilstību un paveikto Darbu kvalitāti. Par Darbu izpildi apliecinošu dokumentu tiek uzskatīts abpusēji parakstīts nodošanas – pieņemšanas akts.
4.7.4. Par nodošanas – pieņemšanas gaitā konstatētiem defektiem tiek sastādīts defektu akts. Ar defektu likvidāciju saistīto darbu nodošana notiek, Pusēm noformējot un abpusēji parakstot papildus nodošanas – pieņemšanas aktu.
4.7.5. Visos gadījumos, ja Darbu gaitā vai pieņemot paveiktos Darbus, Pasūtītājs konstatē trūkumus vai defektus, Izpildītājs tos novērš par saviem līdzekļiem un ar saviem materiāliem 10 (desmit) dienu laikā, vai citā ar Pasūtītāju savstarpēji saskaņotā termiņā.
4.7.6. Ja norādītajā laikā Izpildītājs trūkumus nav novērsis, Pasūtītājs novērtē defekta novēršanas izmaksas un Pasūtītājs par defektu novēršanas izmaksām samazina Līguma 3.1.punktā noteikto kopējo Līguma summu.
4.7.7. Nododot un pieņemot darbus, Pasūtītājs un Izpildītājs vadās pēc spēkā esošajiem LR normatīvajiem aktiem un Līguma noteikumiem.
4.8. Izpildītājs 1 (vienu) reizi nedēļā elektroniski uz Pasūtītāja pārstāvja e-pasta adresi nosūta Būvuzrauga iknedēļas atskaiti, pievienojot fotofiksācijas, saskaņā ar Līgumam pievienoto Būvuzraudzības darba uzdevuma noteikumiem.

5. Izpildītāja darbinieki
5.1. Izpildītājs ir atbildīgs par Būvuzrauga un Būvuzrauga palīga, ja Līguma ietvaros Darbu izpildē tiek piesaistīts Būvuzrauga palīgs un citu Izpildītāja speciālistu drošību, kuri atrodas Objektā.
5.2. Izpildītājs nodrošina, ka Objektā esošajam personālam ir dokumenti (nodarbinātā apliecība, darba apliecība), kas norāda personāla darba devēju un pamato darbinieka atrašanos Objektā, un tie tiek uzrādīti pēc Pasūtītāja pārstāvja vai kompetentu institūciju pieprasījuma.
5.3. Izpildītājam ir pienākums 3 (trīs) darba dienu laikā pēc Līguma abpusējas parakstīšanas dienas iesniegt Pasūtītājam Būvuzrauga profesionālās civiltiesiskās atbildības apdrošināšanas līgumu ar atbildības limitu 100% (viens simts procenti) apmērā no Līguma summas uz Objekta būvdarbu un garantijas laiku, atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājs nodrošina, ka apdrošināšanas līgums ir spēkā (pirms esošās polises termiņa beigām tiek pagarināts) visā būvdarbu izpildes un garantijas termiņa laikā.
5.4. Ja Izpildītājs kā darba devējs ir apdrošinājis atbildīgā Būvuzrauga profesionālo civiltiesisko atbildību, kā arī citu darbinieku profesionālo civiltiesisko atbildību, apdrošināšanas polisei jāpievieno apdrošināto personu saraksts. Ja apdrošināšanas līgums par atbildīgā Būvuzrauga profesionālo civiltiesisko atbildību noslēgts uz noteiktu laiku, apdrošināšanas polisei jāpievieno apdrošinātāja izziņa (kopija), kas apliecina apdrošināšanas aizsardzības esamību attiecībā uz konkrēto Objektu.
5.5. Izpildītājs Būvuzrauga maiņu drīkst ierosināt, iesniedzot Pasūtītājam pamatojumu šādos gadījumos: 
5.5.1. Būvuzrauga darba nespēja;
5.5.2. Būvuzrauga darba attiecību izbeigšana ar Izpildītāju;
5.5.3. Būvuzrauga nāve.
5.6. Ja Būvuzrauga maiņa nepieciešama iepriekš neparedzamu apstākļu dēļ, jo Būvuzraugs nevar pildīt Līgumā paredzētos pienākumus, Izpildītājam par to nekavējoties – 1 (vienas) darba dienas laikā, jāpaziņo Līguma 2.3.punktā norādītajam Pasūtītāja pārstāvim un, cik ātri vien iespējams, bet ne vēlāk kā 3 (trīs) darba dienu laikā, jāiesniedz Būvuzrauga maiņas pieteikums. Līdz Būvuzrauga maiņas saskaņošanai, Izpildītāja pienākums ir nodrošināt Līguma izpildi pilnā apmērā, nodrošinot promesošā Būvuzrauga aizvietošanu ar tādu darbinieku, kuram ir tiesības veikt būvuzraudzību. 
5.7. Pasūtītāja pārstāvis saskaņo vai noraida Būvuzrauga maiņu, izvērtējot katru gadījumu atsevišķi. 
5.8. Izpildītājs nedrīkst veikt Būvuzrauga maiņu pirms Pasūtītāja rakstveida apstiprinājuma saņemšanas.
5.9. Izpildītājam ir pienākums nomainīt ikvienu Darbu izpildē iesaistīto darbinieku nekavējoties, bet ne vēlāk kā 10 (desmit) darba dienu laikā, ja to pieprasa Pasūtītājs un pamato ar kādu no šādiem iemesliem:
5.9.1. Pasūtītājs ir konstatējis, ka Izpildītāja iesaistītais darbinieks nav uzsācis darbu Objektā;
5.9.2. Izpildītāja iesaistītajam darbiniekam Pasūtītājs atkārtoti ir konstatējis paviršu (nepienācīgu) savu pienākumu veikšanu;
5.9.3. Izpildītāja iesaistītajam darbiniekam Pasūtītājs ir konstatējis nekompetenci vai nolaidību;
5.9.4. Pasūtītājs ir konstatējis Līgumā noteikto saistību vai pienākumu nepildīšanu;
5.9.5. Pasūtītājs ir konstatējis atkārtotu darbību veikšanu, kas kaitē drošībai, veselībai vai vides aizsardzībai.
5.10. Pasūtītājs pieņem lēmumu atļaut vai atteikt darbinieku nomaiņu iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma šīs nodaļas noteikumiem.

6. Sadarbība
6.1. Par apstākļiem, kas var ietekmēt Darbu kvalitāti, termiņus vai izmaksas, Izpildītājam nekavējoties – 1 (vienas) darba dienas laikā, jābrīdina Pasūtītāja pārstāvis un jāiesniedz ietekmes novērtējums saskaņā ar Būvuzraudzības darbu uzdevuma 1.3.14. un 1.3.15.punktu.
6.2. Izpildītājam jāveic visas iespējamās darbības, kā arī jāsadarbojas ar Pasūtītāja pārstāvi, lai samazinātu zaudējumus vai izvairītos no sekām, ko var radīt Līguma 6.1.punktā minētie apstākļi.
6.3. Visa veida paziņojumiem, rīkojumiem, apstiprinājumiem, apliecinājumiem, ziņojumiem Pasūtītāja pārstāvim, saskaņojumiem un lēmumiem, kas jāizdod saskaņā ar Līgumu, jābūt izdotiem rakstveidā.
6.4. Pasūtītājam jāatbild uz Izpildītāja iesniegtajiem dokumentiem, tai skaitā samaksas dokumentiem, cik ātri vien iespējams, bet ne vēlāk kā 5 (piecu) darba dienu laikā pēc dokumentu saņemšanas.
6.5. Ja Pasūtītāja pārstāvis konstatē, ka Darbi netiek veikti atbilstoši Līgumam, tas jādokumentē un nekavējoties – 1 (vienas) darba dienas laikā, jāinformē Izpildītājs.
6.6. Pasūtītāja pārstāvis pirms būvdarbu uzsākšanas Objektā, iesniedz Izpildītājam būvniecības ieceres dokumentāciju un/vai citu ar būvdarbiem saistīto būvdarbu veikšanai nepieciešamo, Pasūtītāja rīcībā esošo dokumentāciju, Būvdarbu līguma kopiju.
6.7. Laboratoriskās pārbaudes Izpildītājam jāorganizē sadarbībā ar Pasūtītāja pārstāvi atbilstoši Būvuzraudzības darba uzdevuma (Līguma pielikums Nr.1) nosacījumiem.
6.8. Būvdarbu kvalitātes garantijas termiņā konstatēto defektu labošanu Izpildītājs uzrauga par saviem līdzekļiem.
6.9. Ja Izpildītājs neveic vai atsakās veikt defektu novēršanas būvuzraudzību, Pasūtītājs ir tiesīgs nolīgt citu personu defektu novēršanas būvuzraudzībai, un Izpildītājam jāsedz defektu būvuzraudzības izmaksas. Par lēmumu nodot defektu novēršanas būvuzraudzību citai personai Pasūtītājs informē Izpildītāju vismaz 5 (piecas) darba dienas iepriekš.

7. Apakšuzņēmēju un personāla nomaiņa
7.1. Pēc Līguma noslēgšanas, bet ne vēlāk kā pirms Līgumā paredzēto Darbu uzsākšanas Izpildītājs iesniedz Pasūtītājam Darbu veikšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs atbilstoši šajā daļā noteiktajā kārtībā paziņo Pasūtītājam par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts darbu veikšanā. Informāciju par izmaiņām apakšuzņēmēju sarakstā vai par jauna apakšuzņēmēja piesaistīšanu Izpildītājs iesniedz Pasūtītājam, rakstveidā nosūtot to uz Līgumā norādīto Pasūtītāja juridisko/elektronisko adresi.
7.2. Izpildītājs nav tiesīgs bez saskaņošanas ar Pasūtītāju veikt Iepirkumā Izpildītāja iesniegtajā piedāvājumā (turpmāk – Piedāvājums) norādītā speciālista un apakšuzņēmēju nomaiņu un iesaistīt papildu apakšuzņēmējus Līguma izpildē. 
7.3. Pasūtītājam ir tiesības prasīt personāla un apakšuzņēmēja viedokli par nomaiņas iemesliem. 
7.4. Pasūtītājs nepiekrīt Izpildītāja Piedāvājumā norādīto speciālistu nomaiņai gadījumos, ja Piedāvājumā norādītā speciālista nomaiņai piedāvātais speciālists neatbilst Iepirkumā izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot saimnieciski visizdevīgāko piedāvājumu. 
7.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.6.  Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no zemāk minētajiem nosacījumiem:
7.6.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
	7.6.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijām atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
	7.6.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
	7.6.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. 
7.8. Jaunā apakšuzņēmēja atbilstības pārbaudei, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaude tiek veikta tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētie termiņi tiek skaitīti skaita no dienas, kad lūgums par apakšuzņēmēja nomaiņu iesniegts Pasūtītājam.
7.9. Pasūtītājs pieņem lēmumu atļaut vai atteikt Iepirkumā iesniegtajā piedāvājumā norādīto speciālistu vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Par pieņemto lēmumu Pasūtītājs rakstveidā paziņo Izpildītājam.
7.10. 		Pasūtītājam ir tiesības rakstveidā pieprasīt Izpildītājam nekavējoties nomainīt darbu izpildē iesaistītos apakšuzņēmējus un Izpildītājam ir pienākums nekavējoties, bet ne vēlāk kā 5 (piecu) darba dienu laikā šādu Pasūtītāja pieprasījumu izpildīt, pamatojot to ar kādu no šādiem iemesliem:  
		7.10.1. Līguma noteikumiem vai normatīvajiem aktiem neatbilstošu pienākumu veikšana; 
		7.10.2. atkārtotu tādu darbību veikšanu, kas kaitē darba drošībai, veselībai vai vides aizsardzībai. 

8. Līgumsodi
8.1. Ja Pasūtītājs kavē Līguma 3.3., 3.5., 3.6. un 3.7.punktos noteiktos maksājumu termiņus, Izpildītājam ir tiesības aprēķināt un Pasūtītājam ir pienākums maksāt Izpildītājam līgumsodu 0,5% (nulle, komats, piecu procentu) apmērā no Līgumā noteiktajā termiņā neveiktā maksājuma par katru nokavēto dienu, bet ne vairāk kā 10% (desmit procentu) apmērā no Līgumā noteiktajā termiņā nesamaksātās summas, neieskaitot PVN.
8.2. Ja Izpildītājs nenodrošina Līguma pielikumā Nr.1 noteikto prasību izpildi, Pasūtītājs aprēķina un Izpildītājam ir pienākums apmaksāt Pasūtītājam līgumsodu 100,00 euro (viens simts euro un 00 centi) apmērā par katru konstatēto gadījumu. 
8.3. Ja Izpildītājs nesniedz Pasūtītāja pārstāvim savā rīcībā esošu informāciju par situāciju Objektā vai sniedz nepatiesu informāciju, tad Pasūtītājs aprēķina un Izpildītājam ir pienākums apmaksāt Pasūtītājam līgumsodu 200,00 euro (divi simti euro un 00 centi) apmērā par katru Pasūtītāja konstatēto gadījumu.
8.4. Ja Izpildītājs nepilda Līguma 4.1.punkta nosacījumus, tad Pasūtītājs aprēķina un Izpildītājam ir pienākums maksāt Pasūtītājam līgumsodu 1 % (viena procenta) apmērā no Līguma summas par katru nokavēto dienu, bet ne vairāk kā 10% (desmit procentu) apmērā no Līguma summas. 
8.5. Ja Izpildītājs neievēro Līgumā paredzētos termiņus (izņemot Līguma 4.1.punktu) Pasūtītājs aprēķina un Izpildītājam ir pienākums maksāt Pasūtītājam līgumsodu 0,8% (nulle, komats, nulle astoņu procentu) apmērā no Līguma summas par katru nokavēto dienu, bet ne vairāk kā 10% (desmit procentu) apmērā no Līguma summas. 
8.6. Ja atbildīgais Būvuzraugs kavē atskaites iesniegšanas termiņu Izpildītājs maksā Pasūtītājam līgumsodu 100,00 euro (viens simts euro un 00 centi) par katru gadījumu. 
8.7. Ja Izpildītājs saskaņo vai apstiprina neatbilstošus Objekta būvdarbu apjomus (piemēram, aktā par izpildītajiem darbiem (forma 2), segto darbu aktā) vai Objekta būvprojektam neatbilstošus parametrus vai tehnoloģiju, Izpildītājs maksā Pasūtītājam līgumsodu 200,00 euro (divi simti euro un 00 centi) par katru gadījumu.  
8.8. Līgumsoda pamatojums ir Pasūtītāja rakstiski sastādīts akts, ar kuru ir iepazīstināts Izpildītājs.
8.9. Izpildītājam ir jāsedz tās Pasūtītāja izmaksas, kas Objekta būvniecības procesa laikā radušās no Izpildītāja prettiesiskas (normatīvajiem aktiem un Līguma noteikumiem neatbilstošas) darbības vai bezdarbības. Atbildības limits ir 100% (viens simts procenti) no Līguma 3.1.punktā noteiktās Līguma summas, neieskaitot PVN.

9. Līguma termiņš un Līguma izbeigšana
9.1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
9.2. Ja Objekta būvdarbi netiek pabeigti Būvdarbu līgumā noteiktajā termiņā, Pasūtītājam ir tiesības uzdot Izpildītājam veikt Darbus līdz būvdarbu faktiskajam pabeigšanas laikam tādā apjomā, kāds nepieciešams Līguma pielikumā Nr.1 noteikto pienākumu veikšanai. 
9.3. Pasūtītājam ir tiesības vienpusēji izbeigt Līgumu šādos gadījumos:
9.3.1. Izpildītājs ir patvaļīgi pārtraucis Līguma izpildi;
9.3.2. Izpildītājs atkārtoti (vairāk kā vienu reizi) nenodrošina Līguma 4.sadaļā noteikto prasību izpildi;
9.3.3. Izpildītāja vainas dēļ ir radušās būtiskas Objekta būvdarbu neatbilstības;
9.3.4. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
9.3.5. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
9.3.6. Izpildītājs saistībā ar Līguma noslēgšanu vai izpildi ir veicis prettiesisku darbību;
9.3.7. Izpildītājs pārkāpj vai nepilda citu būtisku Līgumā paredzētu pienākumu, t.sk., ja par Līguma noteikumu pārkāpumiem Izpildītājam piemēroto līgumsodu skaits ir pieci vai vairāk, vai piemēroto līgumsodu kopsumma ir 1000,00 euro (vienu tūkstoti euro un 00 centi) vai vairāk;
9.3.8. Izpildītājs Līgumā noteiktajos termiņos un kārtībā neiesniedz Pasūtītājam Būvuzrauga obligātās profesionālās civiltiesiskās apdrošināšanas līgumu un citus atzīmes par būvdarbu uzsākšanu saņemšanai nepieciešamos dokumentus.
9.3.9. Publisko iepirkumu likuma 64.panta pirmajā daļā noteiktajos gadījumos.
9.3.10. Ja tiek konstatēts, ka saskaņā ar Starptautisko un Latvijas Republikas nacionālo sankciju likuma 11.1 pantā noteikto Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.3.11. Ja saskaņā ar Līguma 9.9.punktu tiek konstatēts, ka Līguma izpildi nav mērķtiecīgi turpināt vai Pasūtītājam nav pieejams finansējums Darbu uzsākšanai vai turpināšanai.
9.4. Izpildītājam ir tiesības vienpusēji izbeigt Līgumu šādos gadījumos:
9.4.1. Pasūtītājs neveic maksājumu un līgumsods sasniedz 10% (desmit procentus)  no neapmaksātās summas, neieskaitot PVN;
9.4.2. Pasūtītājs pārkāpj vai nepilda citu būtisku Līgumā paredzētu pienākumu.
9.5. Līguma darbība tiek izbeigta, ja turpmāku Līguma izpildi padara neiespējamu vai apgrūtina nepārvarama vara.
9.6. Ja Līgums tiek izbeigts pirms Objekta būvdarbu pabeigšanas, Izpildītājam 14 (četrpadsmit) kalendāro dienu laikā jāiesniedz Pasūtītājam atskaite par Darbu izpildi un visa Darbu izpildes dokumentācija. Līguma izbeigšanas gadījumā, samaksa par Darbu izpildi tiek veikta saskaņā ar Līguma 3.6.punkta noteikumiem. 
9.7. Līgums tiek izbeigts paziņojuma kārtībā. Līgums ir uzskatāms par izbeigtu ar dienu, kad adresāts ir saņēmis paziņojumu, kas ierakstītā pasta sūtījumā ir nosūtīts uz adresāta juridisko adresi.
9.8. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma izbeigšanai no Izpildītāja puses.
9.9.    Ja Līguma izpildes gaitā noskaidrojas, ka objektīvu iemeslu dēļ Līguma izpildi nav mērķtiecīgi turpināt vai Pasūtītājam nav pieejams finansējums Darbu turpināšanai, Pasūtītājam jāaptur Līguma izpilde, par to rakstiski brīdinot Izpildītāju. Šajā gadījumā Puses pienākums ir 10 (desmit) darba dienu laikā izskatīt jautājumu par Līguma izpildes turpināšanas lietderību un nosacījumiem. Pasūtītājs apmaksā to Darba apjomu, kas paveikts un ir Pasūtītāja pieņemts līdz Līguma apturēšanas brīdim, par ko Puses savstarpēji rakstveidā vienojas.
9.10. Līguma izpildes laikā var tikt veikti būtiski un nebūtiski Līguma grozījumi saskaņā ar Publisko iepirkumu likuma 61. pantu un ievērojot šajā Līgumā noteikto kārtību un ierobežojumus.
9.11. Būtiski Līguma grozījumi ir pieļaujami jebkurā no šādiem gadījumiem:
9.11.1. Būvdarbu apjoms Objektā ir samazinājies vai palielinājies. Šādā gadījumā Puses rakstiski vienojas par 3.2.1.punktā noteiktās cenas samazināšanu vai palielināšanu proporcionāli attiecīgo Būvdarbu līgumcenas samazinājumam vai palielinājumam;
9.11.2. [bookmark: _Hlk92371366]Izmaksas vai apjoms laboratorijas pārbaudēm ir samazinājies vai palielinājies. Šādā gadījumā 3.2.2.punktā noteiktās cenas paaugstinās vai samazinās atbilstoši faktiski veikto laboratorijas pārbaužu apmēram un faktiski paveiktajam apjomam Līgumā noteiktajā kārtībā;
9.11.3. Izpildītāju aizstāj ar citu piegādātāju atbilstoši komerctiesību jomas normatīvajiem aktiem par komersantu reorganizāciju un uzņēmuma pāreju, un šis piegādātājs atbilst atklāta konkursa nolikumā noteiktajām kvalifikācijas prasībām un uz to nav attiecināmi atklāta konkursa nolikumā noteiktie izslēgšanas gadījumi;
9.12. Līguma grozījumi ir pieļaujami, ja Līguma vērtība, ko nosaka kā visu secīgi izdarīto grozījumu naudas vērtību summa (neņemot vērā to grozījumu vērtību, kas izdarīti saskaņā ar Līguma 9.11.1.-9.11.3.punktu), ir mazāka par 10 procentiem no sākotnējās Līguma kopējās summas.

10. Nepārvarama vara
10.1. Puses neatbild par Līgumā noteikto saistību neizpildi vai nepienācīgu izpildi, ja tā radusies nepārvaramas varas iedarbības dēļ. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības dēļ vai kas kavē vienu no Pusēm veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. Puse, kura nav spējusi pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas), darba strīdus vai streikus, kuros iesaistīta kāda no Pusēm vai tās kontrolē esoša persona.
10.2. Par nepārvaramas varas apstākļiem atzīst notikumu:
10.2.1. no kura nav iespējams izvairīties un kura sekas nav iespējams pārvarēt,
10.2.2. kuru Līguma slēgšanas brīdī nebija iespējams paredzēt,
10.2.3. kas nav radies Puses vai tās kontrolē esošas personas rīcības dēļ,
10.2.4. kas padara saistību izpildi ne tikai apgrūtinošu, bet neiespējamu.
10.3. Par šādu apstākļu iestāšanos Pusei, kura ir cietusi no nepārvaramas varas radītiem apstākļiem, ir pienākums nekavējoties rakstveidā informēt otru Pusi. Ja nepārvaramas varas apstākļi turpinās ilgāk nekā 15 (piecpadsmit) dienas, jebkurai no Pusēm ir tiesības izbeigt Līguma darbību, rakstveidā informējot par to otru Pusi vismaz 5 (piecas) dienas iepriekš. Izpildītājs saņem samaksu par visiem līdz Līguma izbeigšanai kvalitatīvi paveiktajiem darbiem, pamatojoties uz pabeigšanas atskaiti.

11. Strīdu risināšana
Visus strīdus, kas izriet no Līguma, Puses risina savstarpējās pārrunās. Ja strīds pārrunās netiek atrisināts, to izskata Latvijas Republikas vispārējās instances tiesā saskaņā ar Latvijas Republikas normatīvajiem aktiem.

12. Fizisko personu datu apstrāde
12.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
12.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
12.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
12.4. Neskatoties uz iepriekšējā punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas Pasūtītājam veic darbus un ar kurām Pasūtītājs sadarbojas tā darbības un Līguma izpildes nodrošināšanai.
12.5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

13. Papildus noteikumi
13.1. Pasūtītājam ir tiesības sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.
13.2. Visi no Līguma izrietošie paziņojumi, brīdinājumi, sarakste, saskaņojumi un cita informācija un dokumentācija ir noformējama rakstveidā latviešu valodā un nododama otrai Pusei personīgi pret parakstu vai nosūtāma pa faksu, e-pastu vai ierakstītā vēstulē ar pasta vai ar kurjerpasta starpniecību uz Līgumā norādīto vai Puses Līgumā noteiktajā kārtībā paziņoto juridisko adresi. 
13.3. Visi Līguma pielikumi pēc Līguma abpusējas parakstīšanas kļūst par tā neatņemamu sastāvdaļu un ir grozāmi tikai rakstveidā un pēc abpusējas saskaņošanas. Nekādi mutiski papildinājumi un vienošanās netiek uzskatīti par Līguma sastāvdaļu.
13.4. Līgumam tā noslēgšanas brīdī ir pievienots pielikums Nr.1 “Būvuzraudzības darba uzdevums”, pielikums Nr.2 “Darbu daudzumu un izmaksu saraksts”, kas ir Līguma neatņemamas sastāvdaļas” un pielikums Nr. 3 “Būvuzrauga iknedēļas atskaites forma”.
13.5. Līguma neatņemama sastāvdaļa ir Pasūtītāja noslēgtā Būvdarbu līguma apliecināta kopija un defekta akts, kura 1 (viens) eksemplārs tiek izsniegts Izpildītājam pēc Būvdarbu līguma noslēgšanas.
13.6. Līgums ir sagatavots latviešu valodā uz 20 (divdesmit) lapām (ieskaitot pielikumus), parakstīts ar drošu elektronisko parakstu un satur laika zīmogu. Līguma parakstīšanas diena ir pēdējā pievienotā droša elektroniskā paraksta un tā laika zīmoga datums.

14. Konfidencialitāte
14.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgu vai daļēju Līguma vai citu ar tās izpildi saistītu dokumentu saturu, Puses finansiālo situāciju vai finanšu avotus, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama Līguma izpildes gaitā, izņemot Latvijas Republikas normatīvajos aktos paredzētos gadījumus. 
14.2. Puses ir savstarpēji atbildīgas par Līgumā paredzēto konfidencialitātes noteikumu ievērošanu. 
14.3. Līguma 14.sadaļā minētajiem noteikumiem nav laika ierobežojuma un uz tiem neattiecas Līguma darbības termiņš. 

15. Pušu rekvizīti un paraksti
	Pasūtītājs:                                                   
[..]
	Izpildītājs:
[..]




* Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”
